钦定古今图书集成/理学汇编/学行典/第230卷 > 《陆凤割股愈母疾》王鏊
## 钦定古今图书集成/理学汇编/学行典/第230卷 > 《陆凤割股愈母疾》王鏊

病在母，痛在儿，儿生无母生曷为。千方百祷总无验，
精诚一点天或知。梦非梦，觉非觉，若有神人默相告。
由来母子本一人，母如可赎宁百身。槃水如刀刀自
跃，一片红绡如玉落。遗羹未似颍封人，宿瘕潜症如
水沃。人言孝行真难作，以礼律之无乃过。君不见世
闲吴起辈纷纷，母病在床如不闻。